CELEX: 32020R2151
Language: ro
Date: 2020-12-17 00:00:00
Title: Regulamentul de punere în aplicare (UE) 2020/2151 al Comisiei din 17 decembrie 2020 de stabilire a unor norme referitoare la specificațiile armonizate privind marcarea produselor din plastic de unică folosință indicate în partea D din anexa la Directiva (UE) 2019/904 a Parlamentului European și a Consiliului privind reducerea impactului anumitor produse din plastic asupra mediului (Text cu relevanță pentru SEE)

18.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 428/57
               
            
         REGULAMENTUL DE PUNERE ÎN APLICARE (UE) 2020/2151 AL COMISIEI
         din 17 decembrie 2020
         de stabilire a unor norme referitoare la specificațiile armonizate privind marcarea produselor din plastic de unică folosință indicate în partea D din anexa la Directiva (UE) 2019/904 a Parlamentului European și a Consiliului privind reducerea impactului anumitor produse din plastic asupra mediului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2019/904 a Parlamentului European și a Consiliului din 5 iunie 2019 privind reducerea impactului anumitor produse din plastic asupra mediului (1), în special articolul 7 alineatul (2),
         întrucât:
         
                     (1)
                  
                  
                     Directiva (UE) 2019/904 stabilește cerințe generale privind marcarea anumitor produse din plastic de unică folosință care sunt frecvent eliminate în mod necorespunzător. Scopul marcajului este de a informa consumatorii în privința prezenței plasticului în produs, în privința mijloacelor de eliminare a deșeurilor care trebuie evitate pentru produsul respectiv și în privința impactului negativ asupra mediului al unor mijloace de eliminare neadecvată a produsului.
                  
               
                     (2)
                  
                  
                     Directiva (UE) 2019/904 prevede obligația Comisiei de a stabili specificații armonizate privind marcarea produselor din plastic de unică folosință indicate în partea D din anexa la directiva menționată. Specificațiile armonizate privind poziția, dimensiunea și modelul marcajelor ar trebui să țină cont de diversele grupe de produse vizate. Ar trebui specificate formatul, culorile, rezoluția minimă și dimensiunile caracterelor care trebuie utilizate, pentru a se asigura că toate elementele marcajului sunt pe deplin vizibile.
                  
               
                     (3)
                  
                  
                     Comisia a evaluat marcajele existente, identificate printr-un sondaj online în rândul părților interesate și printr-o prezentare de ansamblu a pieței, pentru a înțelege mecanismul de evaluare și cerințele aferente marcajelor, precum și impactul acestora.
                  
               
                     (4)
                  
                  
                     Comisia a consultat grupuri reprezentative de consumatori și a efectuat un test pe teren pentru a se asigura că marcajele sunt eficace și ușor de înțeles, precum și pentru a evita informațiile înșelătoare.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul comitetului instituit prin articolul 39 din Directiva 2008/98/CE a Parlamentului European și a Consiliului (2),
                  
               ADOPTĂ PREZENTUL REGULAMENT:
         
            Articolul 1
            Ambalaj
            În sensul prezentului regulament, „ambalaj” înseamnă ambalajul de vânzare și ambalajul grupat, astfel cum sunt definite la articolul 3 punctul 1 din Directiva 94/62/CE a Parlamentului European și a Consiliului (3).
         
         
            Articolul 2
            Specificații armonizate privind marcarea
            
               (1)   Specificațiile armonizate privind marcarea absorbantelor, a tampoanelor igienice și a aplicatoarelor de tampoane sunt prevăzute în anexa I.
            
            
               (2)   Specificațiile armonizate privind marcarea șervețelelor umede, și anume a șervețelelor preumezite de îngrijire personală și de uz casnic, sunt prevăzute în anexa II.
            
            
               (3)   Specificațiile armonizate privind marcarea produselor din tutun cu filtre și a filtrelor comercializate pentru a fi utilizate în combinație cu produse din tutun sunt prevăzute în anexa III.
            
            
               (4)   Specificațiile armonizate privind marcarea paharelor pentru băuturi sunt prevăzute în anexa IV.
            
         
         
            Articolul 3
            Regimul lingvistic
            Textul informativ al marcajului trebuie scris în limba oficială sau în limbile oficiale ale statului sau ale statelor membre unde produsul este introdus pe piață.
         
         
            Articolul 4
            Intrare în vigoare și aplicare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 3 iulie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 155, 12.6.2019, p. 1.
         
            (2)  Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (JO L 312, 22.11.2008, p. 3).
         
            (3)  Directiva 94/62/CE a Parlamentului European și a Consiliului din 20 decembrie 1994 privind ambalajele și deșeurile de ambalaje (JO L 365, 31.12.1994, p. 10).
      
      
         
            ANEXA I
            
               Specificații armonizate privind marcarea absorbantelor, a tampoanelor igienice și a aplicatoarelor de tampoane
            
            
               1.   
               Pe ambalajul cu o suprafață de minimum 10 cm2 al absorbantelor trebuie să fie imprimat următorul marcaj:
               
                  
               
                           
                              Notă
                           
                        
                        
                           :
                        
                        
                           linia neagră din jurul marcajului nu face parte din acesta. Singurul scop al acesteia este să facă vizibilă pe pagina albă conturul alb subțire al marcajului.
                        
                     Prin derogare de la prima teză de la prezentul punct, marcajul de pe ambalajul absorbantelor introduse pe piață înainte de 4 iulie 2022 poate fi aplicat cu ajutorul unui autocolant.
            
            
               2.   
               Pe ambalajul cu o suprafață de minimum 10 cm2 al tampoanelor igienice și al aplicatoarelor de tampoane trebuie să fie imprimat următorul marcaj:
               
                  
               
                           
                              Notă
                           
                        
                        
                           :
                        
                        
                           linia neagră din jurul marcajului nu face parte din acesta. Singurul scop al acesteia este să facă vizibilă pe pagina albă conturul alb subțire al marcajului.
                        
                     Prin derogare de la prima teză de la prezentul punct, marcajul de pe ambalajul tampoanelor igienice și al aplicatoarelor de tampoane introduse pe piață înainte de 4 iulie 2022 poate fi aplicat cu ajutorul unui autocolant.
            
            
               3.   
               Marcajele prevăzute la punctele 1 și 2 trebuie să respecte cerințele prevăzute la prezentul punct.
               
                           (a)
                        
                        
                           Poziția marcajului
                           Marcajul se aplică orizontal pe partea exterioară frontală sau superioară a ambalajului, alegându-se partea cea mai vizibilă.
                           Dacă marcajul de dimensiune minimă nu încape în întregime pe partea exterioară frontală sau superioară a ambalajului, acesta poate fi aplicat parțial pe două părți ale ambalajului, și anume pe partea superioară și frontală sau pe partea frontală și laterală, alegându-se opțiunea mai vizibilă.
                           În cazurile în care este imposibil, din cauza formei sau a dimensiunii ambalajului, ca marcajul să fie aplicat în poziție orizontală, acesta poate fi rotit cu 90° și aplicat vertical.
                           Casetele din cadrul marcajului nu trebuie să fie separate.
                           La deschiderea ambalajului în conformitate cu instrucțiunile furnizate, marcajul nu trebuie să fie rupt sau să devină ilizibil.
                        
                     
                           (b)
                        
                        
                           Dimensiunea marcajului
                           Marcajul este compus din două casete de dimensiuni egale, una roșie și una albastră, situate una lângă alta, și dintr-o casetă dreptunghiulară neagră care conține textul informativ „PLASTIC ÎN PRODUS”, situată sub cele două casete de dimensiuni egale. Raportul dintre înălțimea și lungimea marcajului este de 1:2.
                           În cazul în care suprafața părții externe frontale sau superioare a ambalajului pe care este aplicat marcajul este mai mică de 65 cm2, dimensiunea minimă a marcajului trebuie să fie de 1,4 cm pe 2,8 cm (3,92 cm2). În toate celelalte cazuri, marcajul trebuie să acopere cel puțin 6 % din suprafața pe care este aplicat. Dimensiunea maximă a marcajului trebuie să fie de 3 cm pe 6 cm (18 cm2).
                        
                     
                           (c)
                        
                        
                           Modelul marcajului
                           Modelul marcajului trebuie reprodus fără adăugarea vreunui efect, fără ajustarea culorilor, fără retușări și fără mărirea fundalului. Marcajul trebuie reprodus la o rezoluție minimă de 300 puncte pe inch atunci când este imprimat la dimensiunile reale. Marcajul trebuie să fie înconjurat de un contur alb subțire.
                           Textul informativ „PLASTIC ÎN PRODUS” trebuie scris cu majuscule, cu caractere Helvetica Bold. Dimensiunea caracterelor trebuie să fie de minimum 5 puncte și maximum 14 puncte.
                           În cazul în care textul informativ este tradus în altă limbă oficială sau în alte limbi oficiale ale statelor membre, această traducere trebuie plasată fie imediat sub marcaj, fie înăuntrul casetei negre dreptunghiulare, sub prima limbă, și trebuie, în ambele cazuri, să fie vizibilă în mod clar. În cazuri excepționale, din cauză că nu există spațiu suficient pe partea exterioară frontală sau superioară a ambalajului, textul informativ tradus într-una sau mai multe limbi oficiale ale statelor membre poate fi plasat în alt loc de pe ambalaj, cât mai aproape de marcaj și într-un loc în care este vizibil în mod clar. Textul informativ tradus trebuie scris cu majuscule, cu caractere Helvetica Bold. Dimensiunea caracterelor trebuie să fie de minimum 5 puncte și maximum 14 puncte. În cazul în care textul informativ în alte limbi este plasat în caseta dreptunghiulară neagră, sunt posibile derogări de la dimensiunea maximă a marcajului.
                           Se vor folosi culorile care au următoarele coduri de culoare:
                           
                                       —
                                    
                                    
                                       Alb: C = 0/M = 0/Y = 0/K = 0
                                    
                                 
                                       —
                                    
                                    
                                       Negru: C = 0/M = 0/Y = 0/K = 100
                                    
                                 
                                       —
                                    
                                    
                                       Roșu: C = 0/M = 90/Y = 60/K = 0
                                    
                                 
                                       —
                                    
                                    
                                       Albastru: C = 60/M = 0/Y = 0/K = 0
                                    
                                 
                     
         
      
      
         
            ANEXA II
            
               Specificații armonizate privind marcarea șervețelelor umede
            
            
               1.   
               Pe ambalajul cu o suprafață de minimum 10 cm2 al șervețelelor umede (cu alte cuvinte al șervețelelor preumezite de îngrijire personală și de uz casnic) trebuie să fie imprimat următorul marcaj:
               
                  
               
                           
                              Notă
                           
                        
                        
                           :
                        
                        
                           linia neagră din jurul marcajului nu face parte din acesta. Singurul scop al acesteia este să facă vizibilă pe pagina albă conturul alb subțire al marcajului.
                        
                     Prin derogare de la prima teză de la prezentul punct, marcajul de pe ambalajul șervețelelor umede introduse pe piață înainte de 4 iulie 2022 poate fi aplicat cu ajutorul unui autocolant.
            
            
               2.   
               Marcajul trebuie să respecte cerințele prevăzute la prezentul punct.
               
                           (a)
                        
                        
                           Poziția marcajului
                           Marcajul se aplică orizontal pe partea exterioară frontală sau superioară a ambalajului, alegându-se partea cea mai vizibilă.
                           Dacă marcajul de dimensiune minimă nu încape în întregime pe partea exterioară frontală sau superioară a ambalajului, acesta poate fi aplicat parțial pe două părți ale ambalajului, și anume pe partea superioară și frontală sau pe partea frontală și laterală, alegându-se opțiunea mai vizibilă.
                           În cazurile în care este imposibil, din cauza formei sau a dimensiunii ambalajului, ca marcajul să fie aplicat în poziție orizontală, acesta poate fi rotit cu 90° și aplicat vertical.
                           Casetele din cadrul marcajului nu trebuie să fie separate.
                           La deschiderea ambalajului în conformitate cu instrucțiunile furnizate, marcajul nu trebuie să fie rupt sau să devină ilizibil.
                        
                     
                           (b)
                        
                        
                           Dimensiunea marcajului
                           Marcajul este compus din două casete de dimensiuni egale, una roșie și una albastră, situate una lângă alta, și dintr-o casetă dreptunghiulară neagră care conține textul informativ „PLASTIC ÎN PRODUS”, situată sub cele două casete de dimensiuni egale. Raportul dintre înălțimea și lungimea marcajului este de 1:2.
                           În cazul în care suprafața părții externe frontale sau superioare a ambalajului pe care este aplicat marcajul este mai mică de 65 cm2, dimensiunea minimă a marcajului trebuie să fie de 1,4 cm pe 2,8 cm (3,92 cm2). În toate celelalte cazuri, marcajul trebuie să acopere cel puțin 6 % din suprafața pe care este aplicat. Dimensiunea maximă a marcajului trebuie să fie de 3 cm pe 6 cm (18 cm2).
                        
                     
                           (c)
                        
                        
                           Modelul marcajului
                           Modelul marcajului trebuie reprodus fără adăugarea vreunui efect, fără ajustarea culorilor, fără retușări și fără mărirea fundalului. Marcajul trebuie reprodus la o rezoluție minimă de 300 puncte pe inch atunci când este imprimat la dimensiunile reale. Marcajul trebuie să fie înconjurat de un contur alb subțire.
                           Textul informativ „PLASTIC ÎN PRODUS” trebuie scris cu majuscule, cu caractere Helvetica Bold. Dimensiunea caracterelor trebuie să fie de minimum 5 puncte și maximum 14 puncte.
                           În cazul în care textul informativ este tradus în altă limbă oficială sau în alte limbi oficiale ale statelor membre, această traducere trebuie plasată fie imediat sub marcaj, fie înăuntrul casetei negre dreptunghiulare, sub prima limbă, și trebuie, în ambele cazuri, să fie vizibilă în mod clar. În cazuri excepționale, din cauză că nu există spațiu suficient pe partea exterioară frontală sau superioară a ambalajului, textul informativ tradus într-una sau mai multe limbi oficiale ale statelor membre poate fi plasat în alt loc de pe ambalaj, cât mai aproape de marcaj și într-un loc în care este vizibil în mod clar. Textul informativ tradus trebuie scris cu majuscule, cu caractere Helvetica Bold. Dimensiunea caracterelor trebuie să fie de minimum 5 puncte și maximum 14 puncte. În cazul în care textul informativ în alte limbi este plasat în caseta dreptunghiulară neagră, sunt posibile derogări de la dimensiunea maximă a marcajului.
                           Se vor folosi culorile care au următoarele coduri de culoare:
                           
                                       —
                                    
                                    
                                       Alb: C = 0/M = 0/Y = 0/K = 0
                                    
                                 
                                       —
                                    
                                    
                                       Negru: C = 0/M = 0/Y = 0/K = 100
                                    
                                 
                                       —
                                    
                                    
                                       Roșu: C = 0/M = 90/Y = 60/K = 0
                                    
                                 
                                       —
                                    
                                    
                                       Albastru: C = 60/M = 0/Y = 0/K = 0
                                    
                                 
                     
         
      
      
         
            ANEXA III
            
               Specificații armonizate privind marcarea produselor din tutun cu filtre și a filtrelor comercializate pentru a fi utilizate în combinație cu produse din tutun
            
            
               1.   
               Pe pachetele unitare, astfel cum sunt definite la articolul 2 punctul 30 din Directiva 2014/40/CE („pachet unitar”) și pe ambalajul exterior, astfel cum este definit la articolul 2 punctul 29 din Directiva 2014/40/CE („ambalaj exterior”), cu o suprafață de minimum 10 cm2 ale produselor din tutun cu filtre, precum și pe ambalajul cu o suprafață de minimum 10 cm2 al filtrelor comercializate pentru a fi utilizate în combinație cu produse din tutun trebuie să fie imprimat următorul marcaj:
               
                  
               
                           
                              Notă
                           
                        
                        
                           :
                        
                        
                           linia neagră din jurul marcajului nu face parte din acesta. Singurul scop al acesteia este să facă vizibilă pe pagina albă conturul alb subțire al marcajului.
                        
                     Prin derogare de la prima teză de la prezentul punct, marcajul de pe pachetele unitare, de pe ambalajul exterior al produselor din tutun cu filtre și de pe ambalajul filtrelor comercializate pentru a fi utilizate în combinație cu produse din tutun introduse pe piață înainte de 4 iulie 2022 poate fi aplicat cu ajutorul unui autocolant.
            
            
               2.   
               Marcajul trebuie să respecte cerințele prevăzute la prezentul punct.
               
                           (a)
                        
                        
                           Poziția marcajului
                           
                                       (i)
                                    
                                    
                                       Produse din tutun cu filtre
                                       Marcajul trebuie aplicat orizontal pe partea exterioară dorsală a pachetului unitar și pe ambalajul exterior.
                                       Dacă marcajul de dimensiune minimă nu încape orizontal pe partea exterioară dorsală a pachetului unitar, marcajul poate fi rotit cu 90° și aplicat vertical pe partea dorsală sau pe oricare dintre părțile laterale exterioare ale pachetului unitar. În toate cazurile, acesta trebuie să fie clar vizibil.
                                       Casetele din cadrul marcajului nu trebuie să fie separate.
                                       Marcajul trebuie să nu obstrucționeze în niciun fel vizibilitatea avertismentelor de sănătate prevăzute în Directiva 2014/40/UE.
                                       Marcajul trebuie să nu fie acoperit, integral sau parțial, de alte etichete sau ștampile.
                                       La deschiderea pachetului unitar și a ambalajului exterior în conformitate cu instrucțiunile furnizate, marcajul nu trebuie să fie rupt sau să devină ilizibil.
                                    
                                 
                                       (ii)
                                    
                                    
                                       Filtre comercializate pentru a fi utilizate în combinație cu produse din tutun
                                       Marcajul se aplică orizontal pe partea exterioară frontală sau superioară a ambalajului, alegându-se partea cea mai vizibilă.
                                       Dacă marcajul de dimensiune minimă nu încape în întregime pe partea exterioară frontală sau superioară a ambalajului, acesta poate fi aplicat orizontal parțial pe două părți ale ambalajului, și anume pe partea superioară și frontală sau pe partea frontală și laterală, alegându-se opțiunea mai vizibilă.
                                       În cazurile în care este imposibil, din cauza formei sau a dimensiunii ambalajului, ca marcajul să fie aplicat în poziție orizontală, acesta poate fi rotit cu 90° și aplicat vertical.
                                       Casetele din cadrul marcajului nu trebuie să fie separate.
                                       La deschiderea ambalajului în conformitate cu instrucțiunile furnizate, marcajul nu trebuie să fie rupt sau să devină ilizibil.
                                    
                                 
                                       (b)
                                    
                                    
                                       Dimensiunea marcajului
                                       Marcajul este compus din două casete de dimensiuni egale, una roșie și una albastră, situate una lângă alta, și dintr-o casetă dreptunghiulară neagră care conține textul informativ „PLASTIC ÎN FILTRU”, situată sub cele două casete de dimensiuni egale. Raportul dintre înălțimea și lungimea marcajului este de 1:2.
                                       
                                                   (i)
                                                
                                                
                                                   Produse din tutun cu filtre
                                                   În cazul în care suprafața părții exterioare dorsale a pachetului unitar este mai mică de 65 cm2, dimensiunea minimă a marcajului trebuie să fie de 1,4 cm pe 2,8 cm (3,92 cm2). În toate celelalte cazuri, marcajul trebuie să acopere cel puțin 6 % din suprafața pe care este aplicat. Dimensiunea maximă a marcajului trebuie să fie de 3 cm pe 6 cm (18 cm2).
                                                
                                             
                                                   (ii)
                                                
                                                
                                                   Filtre comercializate pentru a fi utilizate în combinație cu produse din tutun
                                                   În cazul în care suprafața părții externe frontale sau superioare a ambalajului pe care este aplicat marcajul este mai mică de 65 cm2, dimensiunea minimă a marcajului trebuie să fie de 1,4 cm pe 2,8 cm (3,92 cm2). În toate celelalte cazuri, marcajul trebuie să acopere cel puțin 6 % din suprafața pe care este aplicat. Dimensiunea maximă a marcajului trebuie să fie de 3 cm pe 6 cm (18 cm2).
                                                
                                             
                                 
                                       (c)
                                    
                                    
                                       Modelul marcajului
                                       Modelul marcajului trebuie reprodus fără adăugarea vreunui efect, fără ajustarea culorilor, fără retușări și fără mărirea fundalului. Marcajul trebuie reprodus la o rezoluție minimă de 300 puncte pe inch atunci când este imprimat la dimensiunile reale. Marcajul trebuie să fie înconjurat de un contur alb subțire.
                                       Textul informativ „PLASTIC ÎN FILTRU” trebuie scris cu majuscule, cu caractere Helvetica Bold. Dimensiunea caracterelor trebuie să fie de minimum 5 puncte și maximum 14 puncte.
                                       În cazul în care textul informativ este tradus în altă limbă oficială sau în alte limbi oficiale ale statelor membre, această traducere trebuie plasată fie imediat sub marcaj, fie înăuntrul casetei negre dreptunghiulare, sub prima limbă, și trebuie, în ambele cazuri, să fie vizibilă în mod clar. În cazuri excepționale, din cauză că nu există spațiu suficient pe partea exterioară frontală sau superioară a ambalajului, textul informativ tradus într-una sau mai multe limbi oficiale ale statelor membre poate fi plasat în alt loc de pe ambalaj, cât mai aproape de marcaj și într-un loc în care este vizibil în mod clar. Textul informativ tradus trebuie scris cu majuscule, cu caractere Helvetica Bold. Dimensiunea caracterelor trebuie să fie de minimum 5 puncte și maximum 14 puncte. În cazul în care textul informativ în alte limbi este plasat în caseta dreptunghiulară neagră, sunt posibile derogări de la dimensiunea maximă a marcajului.
                                       Se vor folosi culorile care au următoarele coduri de culoare:
                                       
                                                   —
                                                
                                                
                                                   Alb: C = 0/M = 0/Y = 0/K = 0
                                                
                                             
                                                   —
                                                
                                                
                                                   Negru: C = 0/M = 0/Y = 0/K = 100
                                                
                                             
                                                   —
                                                
                                                
                                                   Roșu: C = 0/M = 90/Y = 60/K = 0
                                                
                                             
                                                   —
                                                
                                                
                                                   Albastru: C = 60/M = 0/Y = 0/K = 0
                                                
                                             
                                 
                     
         
      
      
         
            ANEXA IV
            
               Specificații armonizate privind marcarea paharelor pentru băuturi
            
            
               1.   
               
                  Pe paharele pentru băuturi fabricate parțial din plastic trebuie aplicat următorul marcaj:
               
            
            
               
            
                        
                           Notă
                        
                     
                     
                        :
                     
                     
                        linia neagră din jurul marcajului nu face parte din acesta. Singurul scop al acesteia este să facă vizibilă pe pagina albă conturul alb subțire al marcajului.
                     
                  Prin derogare de la prima teză de la prezentul punct, marcajul de pe ambalajul paharelor pentru băuturi fabricate parțial din plastic introduse pe piață înainte de 4 iulie 2022 poate fi aplicat cu ajutorul unui autocolant.
            
               2.   
               Pe paharele pentru băuturi fabricate în întregime din plastic trebuie aplicat fie marcajul imprimat, fie marcajul gravat/gofrat:
               
                  
               
                           
                              Notă
                           
                        
                        
                           :
                        
                        
                           linia neagră din jurul marcajului nu face parte din acesta. Singurul scop al acestora este să asigure contrastul cu pagina albă.
                        
                     Prin derogare de la prima teză de la prezentul punct, marcajul de pe ambalajul paharelor pentru băuturi fabricate integral din plastic introduse pe piață înainte de 4 iulie 2022 poate fi aplicat cu ajutorul unui autocolant.
               
                  
               
                           
                              Notă
                           
                        
                        
                           :
                        
                        
                           linia neagră din jurul marcajului și fundalul gri nu fac parte din acesta. Singurul scop al acestora este să asigure contrastul cu pagina albă.
                        
                     
            
               3.   
               Marcajele pentru paharele pentru băuturi fabricate parțial din plastic trebuie să respecte cerințele prevăzute la prezentul punct.
               
                           (a)
                        
                        
                           Poziția marcajului
                           
                                       (i)
                                    
                                    
                                       Pahare obișnuite:
                                       Marcajul se aplică orizontal pe suprafața exterioară a paharului, departe de margine, pentru a evita contactul cu gura consumatorului atunci când acesta bea. Marcajul nu trebuie aplicat pe partea de jos a bazei paharului.
                                    
                                 
                                       (ii)
                                    
                                    
                                       Pahare pentru șampanie:
                                       Marcajul se aplică orizontal pe suprafața exterioară a paharului, care include partea superioară a bazei de care este atașat piciorul paharului. Marcajul se aplică departe de margine, pentru a evita contactul cu gura consumatorului atunci când acesta bea. Marcajul nu trebuie aplicat pe partea de jos a bazei paharului.
                                       În cazurile în care este imposibil, din cauza formei sau a dimensiunii paharului, ca marcajul să fie aplicat în poziție orizontală, acesta poate fi rotit cu 90° și aplicat vertical.
                                       Casetele din cadrul marcajului nu trebuie să fie separate.
                                    
                                 
                     
                           (b)
                        
                        
                           Dimensiunea marcajului
                           Marcajul este compus din două casete de dimensiuni egale, una roșie și una albastră, situate una lângă alta, și dintr-o casetă dreptunghiulară neagră care conține textul informativ „PLASTIC ÎN PRODUS”, situată sub cele două casete de dimensiuni egale. Raportul dintre înălțimea și lungimea marcajului este de 1:2.
                           În cazul paharelor cu un volum mai mic de 500 ml, dimensiunea minimă a marcajului trebuie să fie de 1,4 cm pe 2,8 cm (3,92 cm2).
                           În cazul paharelor cu un volum de minimum 500 ml, dimensiunea minimă a marcajului trebuie să fie de 1,6 cm pe 3,2 cm (5,12 cm2).
                        
                     
                           (c)
                        
                        
                           Modelul marcajului
                           Modelul marcajului trebuie reprodus fără adăugarea vreunui efect, fără ajustarea culorilor, fără retușări și fără mărirea fundalului. Marcajul trebuie reprodus la o rezoluție minimă de 300 puncte pe inch atunci când este imprimat la dimensiunile reale. Marcajul trebuie să fie înconjurat de un contur alb subțire.
                           Textul informativ „PLASTIC ÎN PRODUS” trebuie scris cu majuscule, cu caractere Helvetica Bold. Dimensiunea caracterelor trebuie să fie de cel puțin 5 puncte pentru pahare mai mici de 500 ml și de cel puțin 6 puncte pentru paharele de minimum 500 ml.
                           În cazul în care textul informativ este tradus în altă limbă oficială sau în alte limbi oficiale ale statelor membre, această traducere trebuie plasată fie imediat sub marcaj, fie înăuntrul casetei negre dreptunghiulare, sub prima limbă, și trebuie, în ambele cazuri, să fie vizibilă în mod clar. În cazuri excepționale, din cauză că nu există spațiu suficient pe suprafața paharului, textul informativ tradus într-una sau mai multe limbi oficiale ale statelor membre poate fi plasat în alt loc de pe pahar, cât mai aproape de marcaj și într-un loc în care este vizibil în mod clar. Textul informativ tradus trebuie scris cu majuscule, cu caractere Helvetica Bold. Dimensiunea caracterelor trebuie să fie de cel puțin 5 puncte pentru pahare mai mici de 500 ml și de cel puțin 6 puncte pentru paharele de cel puțin 500 ml. În cazul în care textul informativ în alte limbi este plasat în caseta dreptunghiulară neagră, sunt posibile derogări de la dimensiunea maximă a marcajului.
                           Se vor folosi culorile care au următoarele coduri de culoare:
                           
                                       —
                                    
                                    
                                       Alb: C = 0/M = 0/Y = 0/K = 0
                                    
                                 
                                       —
                                    
                                    
                                       Negru: C = 0/M = 0/Y = 0/K = 100
                                    
                                 
                                       —
                                    
                                    
                                       Roșu: C = 0/M = 90/Y = 60/K = 0
                                    
                                 
                                       —
                                    
                                    
                                       Albastru: C = 60/M = 0/Y = 0/K = 0
                                    
                                 
                     
            
               4.   
               Marcajele pentru paharele pentru băuturi fabricate integral din plastic trebuie să respecte cerințele prevăzute la prezentul punct.
               
                           (a)
                        
                        
                           Poziția marcajului
                           
                                       (i)
                                    
                                    
                                       Pahare tradiționale
                                       Marcajul se aplică orizontal pe partea exterioară a paharului, alegându-se locul cel mai vizibil. Marcajul nu trebuie aplicat pe partea de jos a bazei paharului. În cazul marcajelor imprimate, acestea trebuie aplicate departe de margine, pentru a evita contactul cu gura consumatorului atunci când acesta bea. În cazul paharelor cu striații, marcajul nu trebuie gofrat/gravat pe striații.
                                    
                                 
                                       (ii)
                                    
                                    
                                       Pahare pentru șampanie
                                       Marcajul se aplică orizontal pe suprafața exterioară a paharului, care include partea superioară a bazei de care este atașat piciorul paharului, alegându-se locul cel mai vizibil. Marcajul nu trebuie aplicat pe partea de jos a bazei paharului. În cazul marcajelor imprimate, acestea trebuie aplicate departe de margine, pentru a evita contactul cu gura consumatorului atunci când acesta bea. În cazul paharelor cu striații, marcajul nu trebuie gofrat/gravat pe striații.
                                       În cazurile în care este imposibil, din cauza formei sau a dimensiunii paharului, ca marcajul să fie aplicat în poziție orizontală, acesta poate fi rotit cu 90° și aplicat vertical.
                                    
                                 
                     
                           (b)
                        
                        
                           Dimensiunea marcajului
                           Marcajul trebuie să fie dreptunghiular și să aibă un raport de 1:2 între înălțime și lungime.
                           În cazul paharelor cu un volum mai mic de 500 ml, dimensiunea minimă a marcajului trebuie să fie de 1,4 cm pe 2,8 cm (3,92 cm2).
                           În cazul paharelor cu un volum de minimum 500 ml, dimensiunea minimă a marcajului trebuie să fie de 1,6 cm pe 3,2 cm (5,12 cm2).
                        
                     
                           (c)
                        
                        
                           Modelul marcajului
                           
                                       (i)
                                    
                                    
                                       Imprimat:
                                       Modelul marcajului trebuie reprodus cu cerneală neagră, fără adăugarea vreunui efect, fără retușări și fără mărirea fundalului. Marcajul trebuie reprodus la o rezoluție minimă de 300 puncte pe inch atunci când este imprimat la dimensiunile reale. Contrastul cu fundalul al marcajului trebuie să fie suficient de mare încât acesta să fie foarte ușor lizibil. În acest scop, conturul marcajului ar trebui să fie imprimat în una din culorile de mai jos.
                                       
                                                   —
                                                
                                                
                                                   Alb: C = 0/M = 0/Y = 0/K = 0
                                                
                                             
                                                   —
                                                
                                                
                                                   Negru: C = 0/M = 0/Y = 0/K = 100
                                                
                                             
                                                   —
                                                
                                                
                                                   Roșu: C = 0/M = 90/Y = 60/K = 0
                                                
                                             
                                                   —
                                                
                                                
                                                   Albastru: C = 60/M = 0/Y = 0/K = 0
                                                
                                             
                                 
                                       (ii)
                                    
                                    
                                       Gravat/gofrat
                                       Modelul marcajului trebuie reprodus, fără adăugarea vreunui efect, fără retușări și fără mărirea fundalului. Conturul alb vizibil în marcajul de la punctul 1.2 din prezenta anexă reprezintă liniile care trebuie gravate sau gofrate pe pahar.
                                       Textul informativ „DIN PLASTIC” trebuie scris cu majuscule, cu caractere Helvetica Bold. Dimensiunea caracterelor trebuie să fie de cel puțin 5 puncte pentru pahare mai mici de 500 ml și de cel puțin 6 puncte pentru paharele de minimum 500 ml.
                                       În cazul în care textul informativ este tradus în altă limbă oficială sau în alte limbi oficiale ale statelor membre, această traducere trebuie plasată fie imediat sub marcaj, fie înăuntrul casetei negre dreptunghiulare, sub prima limbă, și trebuie, în ambele cazuri, să fie vizibilă în mod clar. În cazuri excepționale, din cauză că nu există spațiu suficient pe suprafața paharului, textul informativ tradus într-una sau mai multe limbi oficiale ale statelor membre poate fi plasat în alt loc de pe pahar, cât mai aproape de marcaj și într-un loc în care este vizibil în mod clar. Textul informativ tradus trebuie scris cu majuscule, cu caractere Helvetica Bold. Dimensiunea caracterelor trebuie să fie de cel puțin 5 puncte pentru pahare mai mici de 500 ml și de cel puțin 6 puncte pentru paharele de cel puțin 500 ml.
                                       În cazul marcajului printat, se vor folosi culorile care au următoarele coduri de culoare:
                                       
                                                   —
                                                
                                                
                                                   Alb: C = 0/M = 0/Y = 0/K = 0
                                                
                                             
                                                   —
                                                
                                                
                                                   Negru: C = 0/M = 0/Y = 0/K = 100.